जोखङ

जोखङ, (; ) ल्हासाया बर्स्कोर चुकय् दयाच्वँगु छगू बौद्ध देगः ख। यक्व सँदेय्मिया निंतिं थ्व छगू महत्त्वपूर्ण देगः ख। थ्व देगः सकल सेँ बौद्ध सम्प्रदायया देगःया रुपय् नालेगु यासां थ्व देगः गेलुग सम्प्रदायया अधीनय् ला। थ्व देगःया भौतिक संरचनाय् भारतीय विहार शैली, चिनिया ताङ काल शैली व नेपामि शैलीया समिश्रण खने दु।

थ्व देगः सँदेय्या जुजु सोङ्चङ गम्पोया शासनकालय् दयेकूगु ख। परम्पराकथं थ्व देगः वसपोलया निम्ह कला ताङ राजकुमारी वेनचेङ व नेपामि राजकुमारी भृकुटीया निंतिं दयेकूगु ख। वसपोलया निम्ह हे कलातयेसं थ-थःगु देशं क्वसःया कथं हःगु बौद्ध मुर्ति व किपा थ्व देगले ब्वयातःगु दु। थ्व देगः दयेकेयात यक्व नेपामि कलाकारतयेसं ग्वहालि याःगु खनेदु। Vajracharya Surendra Man, "Buddhist Heritage of Northern Nepal" (2008), Lotus Research Center, Khway Bahal Lalitpur, Nepal.

बोन ईले थ्व देगःयात छुक्लग खङ धायेगु या। छुलागया अर्थ विज्ञान व खङया अर्थ छेँ ख। Dowman 1998, p. 286 आःया थ्व देगःया नां जोखङया अर्थ बुद्धया छेँ ख।Norbu and Turnbull 1969, p. 143

पोताला लाय्कू नापं थ्व देग ल्हासाया दकले नांजाःगु पर्यटकीय थासय् छगू ख। थ्व देगः युनेस्कोया विश्व सम्पदा धलःया छगू स्मारक नं ख।

लिधंसा

पुचः:सँदेय्या बौद्ध स्मारक